Diari Oficial de la Generalitat Valenciana


Sumari del DOGV 6193, del 27-01-2010 (2010/763)

RESOLUCIÓ de 6 de novembre de 2009, de la Direcció General per al Canvi Climàtic, per la qual es concedeix el dret a utilitzar l'etiqueta ecològica comunitària a determinats productes de l'entitat Químicas Quimxel, SL.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6193

Data del DOGV
:   27-01-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/763


Data del document
:   06-11-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * empresa privada

RESOLUCIÓ de 6 de novembre de 2009, de la Direcció General per al Canvi Climàtic, per la qual es concedeix el dret a utilitzar l'etiqueta ecològica comunitària a determinats productes de l'entitat Químicas Quimxel, SL. [2010/763]  
Vista la sol·licitud de Químicas Quimxel, SL, amb CIF B-96125711, entitat dedicada a la fabricació de productes químics de manteniment industrial i la comercialització, compra i venda a l'engròs i al detall de productes accessoris de manteniment industrial, amb domicili social siti a Carlet (València), carrer Garbí, núm. 20, parc industrial Ciutat de Carlet, s'emet la següent resolució de conformitat amb els següents,  
Antecedents de fet  
Primer. Amb data 31 de març de 2009, Vicente Gimeno Donat, amb DNI 39913548-R, en representació de l'entitat Químicas Quimxel, SL, presenta en el Registre Auxiliar del Centre de Tecnologies Netes sol·licitud per a la utilització de l'etiqueta ecològica comunitària en determinats productes d'aquesta entitat, i documentació justificativa.  
Segon. La documentació es completa en data 30 d'octubre de 2009.  
Tercer. Amb data 30 d'octubre de 2009 s'amplia l'annex del contracte de 22 de juliol de 2009 entre l'entitat Químicas Quimxel, SL i la Conselleria de Medi Ambient, Aigua, Urbanisme i Habitatge, mitjançant la Direcció General per al Canvi Climàtic, pel qual s'estableixen les condicions d'utilització de l'etiqueta ecològica comunitària.  
Fonaments de dret  
Primer. L'article 9 del Reglament (CE) núm. 1980/2000 del Parlament Europeu i del Consell, de 17 de juliol de 2000, relatiu a un sistema comunitari revisat de concessió d'etiqueta ecològica (DO núm. L 237 21.9.2000), estableix l'adopció d'un contracte tipus d'acord amb el procediment establit en l'article 17, per a celebrar entre l'organisme competent i el sol·licitant de l'etiqueta ecològica sobre les condicions d'utilització.  
Segon. La Decisió 2000/729/CE de la Comissió, de 10 de novembre de 2000, estableix les característiques del contracte tipus sobre utilització de l'etiqueta ecològica, a fi d'evitar el falsejament de la competència, i també per a garantir la protecció dels interessos dels consumidors i usuaris, i perquè les condicions de la utilització de l'etiqueta siguen uniformes en tota la Comunitat.  
Tercer. El Govern Valencià, mitjançant el Decret 254/1994, de 7 de desembre, designa la Direcció General de Qualitat Ambiental com a organisme competent, en l'àmbit de la Comunitat Valenciana, per a atorgar l'etiqueta ecològica i efectuar les altres funcions a què es refereix el Reglament (CEE) núm. 880/1992, de 23 de març.  
Quart. En l'àmbit de la Comunitat Valenciana, mitjançant el Decret 7/2007, de 28 de juny, del president de la Generalitat, s'assignen a la Conselleria de Medi Ambient, Aigua, Urbanisme i Habitatge les competències en matèria de medi ambient. Al seu torn, i d'acord amb l'article 18 del Decret 131/2007, de 27 de juliol, pel qual s'aprova el Reglament orgànic i funcional de l'esmentada Conselleria, i de conformitat amb el Decret 144/2005, de 4 d'octubre, pel qual es crea el Centre de Tecnologies Netes, correspon a la Direcció General per al Canvi Climàtic, a través de l'Àrea del Centre de Tecnologies Netes, exercir, entre altres, les competències en matèria de concessió de l'etiqueta ecològica.  
Vist el que antecedeix, com també l'informe-proposta de l'Àrea del Centre de Tecnologies Netes, fent ús de les atribucions que em confereix el Reglament orgànic i funcional d'aquesta Conselleria, resolc:  
Concedir a l'empresa Químicas Quimxel, SL l'ampliació del dret a utilitzar l'etiqueta ecològica amb el núm. ES-V/20/003, d'acord amb el contracte pel qual s'estableixen les condicions d'utilització de l'etiqueta ecològica comunitària a l'esmentada entitat, de data 22 de juliol de 2009, per a la relació de productes següents:  
- Producte catalogat com de neteja de cuines segons el que estableix la Decisió de la Comissió de 23 de març de 2005 (2005/344/CE), relativa a la concessió de l'etiqueta ecològica comunitària als productes de neteja d'ús general i als productes de neteja de cuines i banys (DO L 115/42, de 4 de maig de 2005): Netejador ecològic Eco Sool, en els envasos de 750 ml i 5 l.  
- Producte catalogat com d'ús general segons el que estableix la Decisió de la Comissió de 23 de març de 2005 (2005/344/CE), relativa a la concessió de l'etiqueta ecològica comunitària als productes de neteja d'ús general i als productes de neteja de cuines i banys (DO L 115/42, de 4 de maig de 2005): Netejador ecològic Eco Floor, en els envasos d'1 l i 5 l.  
- Producte catalogat com de neteja de banys segons el que estableix la Decisió de la Comissió de 23 de març de 2005 (2005/344/CE), relativa a la concessió de l'etiqueta ecològica comunitària als productes de neteja d'ús general i als productes de neteja de cuines i banys (DO L 115/42, de 4 de maig de 2005): Netejador anticalcari perfumat Eco Green, en els envasos de 750 ml i 5 l.  
Tots aquests fabricats per l'empresa Químicas Quimxel, SL a les seues instal·lacions síties a Carlet, València, carrer Garbí, núm. 20, parc industrial Ciutat de Carlet. número d'etiqueta ecològica europea concedida ES-V/20/003.  
Contra aquesta resolució, que no posa fi a la via administrativa, es pot presentar recurs d'alçada davant de la Secretaria Autonòmica de Medi Ambient, Aigua, Urbanisme i Habitatge de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció de la notificació, d'acord amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Paterna, 6 de novembre de 2009.- El director general per al Canvi Climàtic: Jorge Lamparero Lázaro.